Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: OVB döntésének kialakításakor figyelemmel volt az Alkotmánybíróságról szóló 1989. évi XXXII. törvény 27. §
Paragraph Index: 1754

2. Az OVB határozata ellen a Magyar Királyság Párt törvényes határidőn belül kifogást nyújtott be az Alkotmánybírósághoz. A kifogás előterjesztője az OVB döntésének megsemmisítését kéri, mert álláspontja szerint az 1999/118. szám nincs figyelemmel nemzetközi szerződésekre és a nemzetközi joggyakorlatra. Álláspontja szerint „...a Magyar Állam vállalta azt, hogy betartja mindazokat a nemzetközi szerződéseket, amelyek egy demokratikus államban nyilvánvalóak. Ezekben az államokban — így Magyarországon is — a nép akarat a legfőbb hatalom”. Véleménye szerint „a nemzetközi jog szerint egyetlen állam sem lehet bírája önmagának. Egyes államokban — így Magyarországon is — az Alkotmánybíróság kötelező erejű döntése felett áll a Nemzetközi Bíróság határozata (állásfoglalása)”. Az előterjesztő szerint Magyarországon „alkotmányválság” van. Megítélése szerint az OVB-nek az új határozat meghozatala helyett le kellett volna mondania, vagy kitartania az előző határozata mellett, mivel „Őt erre kényszerítették”. Az előterjesztő úgy véli, hogy „a Magyar Köztársaság, mint államforma megalakítása nem egy szabad országban történt, mert ugyanis még megszálló csapatok voltak az ország területén”. Kifejti azt is, hogy az államforma megváltoztatására irányuló kezdeményezésük összhangban van az Alkotmánnyal és a Btk. rendelkezésével, hiszen az csak a Magyar Köztársaság alkotmányos rendjének erőszakkal vagy ezzel fenyegetve történő megváltoztatását tilalmazza, de „nem zárja ki annak lehetőségét, hogy békés úton ez mind megtörténhessen, mivel itt is az érvényesül, hogy a népakarat a legfőbb hatalom Magyarországon”. II. Az Alkotmánybíróság az OVB 20/1999. (X. 11.) számú határozatát helybenhagyja.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes